**Safet Sušić - Pape**, rođen 13. aprila 1955. godine u Zavidovićima. Jedan od najboljih fudbalera Evrope i svijeta u svojoj generaciji. Karijeru je započeo u Krivaji iz Zavidovića, gdje je već sa 16 godina počeo igrati u prvom timu. Sezonu 1972/73 počeo je kao igrač FK Sarajeva iz Sarajeva, prvo kao junior da bi 3.augusta 1973 debitovao u prvoj postavi seniora. Nastupaju nezaboravni dani kako za Safeta tako i za navijače tima iz Sarajeva. Naime u sljedećih desetak godina, i 350 odigranih utakmica, Safet je za tim sa Koševa postigao oko 250 golova, asistirao za najmanje još toliko i predriblao na stotine protivnika. 

Za reprezentaciju SFRJ Sušić je debitovao 5.oktobra 1977 u Budimpešti protiv Mađarske i postigao 2 gola. Na sljedećoj utakmici, protiv Rumunije u Bukureštu, postiže prvi hattrick, to jeste tri gola na utakmici. Slijedi još jedan protiv Italije u Zagrebu u Junu 1978, pa još jedan protiv tadašnjih svijetskih prvaka Argentine dva mjeseca poslije u Beogradu. Takav debi u reprezentaciji još nije zabilježen! Ukupno Safet Sušić je odigrao 51 utakmicu i postigo 21 pogodak za reprezentaciju bivše Jugoslavije u periodu između 1977. i 1990. god. Godine 1979 Safet Sušić je izabran za najboljeg sportistu Bosne i Hercegovine i za najboljeg fudbalera Jugoslavije. 1981. dobija Šestoaprilsku nagradu grada Sarajeva.

Nakon sjanih izdanja u nacionalnom dresu i FK Sarajevo, i nakon što je ispunio zakonsku normu od 28 godina starosti potrebnu za odlazak u inostranstvo, za Sušića je nastala prava potjera od strane najvećih evropskih klubova. Posao sa Interom je već bio dogovoren i Sušić je navodno potpisao predugovor međutim u sve se umiješao Torino sa boljom ponudom i nakon što je Sušić odlučio potpisati za Torino, Inter se žalio fudbalskom savezu Italije i kao rezultat svega Sušić je dobio jednogodišnju suspenziju za dolazak u Italiju. 

Početkom osamdesetih, 1982. Safet prelazi u Paris Saint Germain gdje ostaje 9 godina. I u timu iz glavnog grada Francuske, Sušić ostavlja veliki trag. Jedan je od najvećih fudbalera koji su igrali u klubu. Mnogi PSG navijači tvrde da je najbolji strani igrač svih vremena. 1983 Zvanicno je proglasen za najboljeg stranog igraca u Francuskoj. Naime, PSG je klub osnovan u sedamdesetim godinama i u Safetovom vremenu je postao veoma slavan i jak. Pored toga nosilac je laskave titule najveceg umjetnika sa loptom u historiji PSG-a. 1983. god. osvojio je kup Francuske, 1986. god. bio je šampion Francuske u dresu Parižana.

Fudbalsku karijeru je okončao 1992 sa 37 godina igrajuću za francuski Red Star. Po njegovim riječima, jedina neispunjena želja u karijeri je bila da igra za Bosnu i Hercegovinu.

Nakon igračke karijere, Pape je počeo da radi kao trener. Trenirao je francuski Cannes, turski Istanbulspor, Konyaspor, Ankaraguču i klubove u Saudijskoj Arabiji. Posljedna trenerska destiniacija mu je bio turski prvoligaš Rizespor. Trenutno je trener turkog prvoligaša Rizespora.

Safetov stariji brat Sead Sušić, također je bio veoma talentovan fudbaler koji je oblačio reprezentativni dres. Po mnogima i veći talenat od Safeta ali njegov fudbalski put u mnogome je obilježio život van sportskih terena.

Safet je 2000. povodom proslavljanja 50 godina UEFA-e, zvanično proglašen za najboljeg fudbalera Bosne i Hercegovine u posljednjih pola vijeka.

Karijera
--------

Igračka karijera:
1971-72 FK Krivaja Zavidovići (SFRJ)

* 1972-82 Sarajevo (SFRJ) Socijalistička Federativna Republika Jugoslavija
* 1982-91 Paris Saint-Germain (Francuska) Francuska
* 1991-92 Red Star (Francuska) Francuska

**Trenerska karijera:**

* 1994-95 AS Cannes (Francuska) Francuska
* 1996-98 Istanbulspor (Turska) Turska
* 2001-02 Al Hilal (Saudijska Arabija) Saudijska Arabija
* 2004-2005 Konyaspor (Turska) Turska
* 2005-2006 Ankaragudžu (Turska) Turska
* 2006-2006 Rizespor (Turska) Turska
* 2007-2008 Rizespor (Turska) Turska
* 2008-2009 Ankaraspor (Turska) Turska
* 2009-2014 Reprezentacija BiH (Bosna i Hercegovina) Bosna i Hercegovina

Vanjski linkovi
---------------

***Safet Sušić*** na Wikimedijinoj ostavi

* Profil Safeta Sušića na portalu o reprezentaciji bivše Jugoslavije www.reprezentacija.rs
* Hisorijska čitanka - Dani (piše: Miljenko Jergović) - PAPE Arhivirano 2013-05-22 na Wayback Machine-u
* Intervju povodom proglašenja najboljeg fudbalera BIH u posljednjih pola vijeka (Uefa.com; eng. Fuad Krvavac)
* Safet Sušić - Legenda FK Sarajevo - FKSinfo.com Arhivirano 2008-04-11 na Wayback Machine-u
* Video Youtube - Golovi Safeta Sušića za bivšu Jugoslaviju
* Statistika Safeta Sušića u dresu PSG-a fran.

| * p
* r
* u
Sastav SFR Jugoslavije  na  FIFA Svjetskom prvenstvu 1982. |
| --- |
| 1 Pantelić • 2 Jerolimov • 3 Gudelj • 4 Zajec • 5 Stojković • 6 Krmpotić • 7 Petrović • 8 Šljivo • 9 Zo. Vujović • 10 Živković • 11 Zl. Vujović • 12 Pudar • 13 Sušić • 14 Jovanović • 15 Hrstić • 16 Šestić • 17 Jerković • 18 Deverić • 19 Halilhodžić • 20 Šurjak (c) • 21 Pašić • 22 Svilar • Izbornik: Miljanić | Socijalistička Federativna Republika Jugoslavija |

| * p
* r
* u
Sastav SFR Jugoslavije  na  FIFA Svjetskom prvenstvu 1990. |
| --- |
| 1 Ivković • 2 Stanojković • 3 Spasić • 4 Vulić • 5 Hadžibegić • 6 Jozić • 7 Brnović • 8 Sušić • 9 Pančev • 10 Stojković • 11 Vujović (c) • 12 Omerović • 13 Katanec • 14 Bokšić • 15 Prosinečki • 16 Šabanadžović • 17 Jarni • 18 Baljić • 19 Savićević • 20 Šuker • 21 Panadić • 22 Leković • Izbornik: Osim | Socijalistička Federativna Republika Jugoslavija |

| * p
* r
* u
Sastav Bosne i Hercegovine  na  FIFA Svjetskom prvenstvu 2014. |
| --- |
| 1 Begović • 2 Vršajević • 3 Bičakčić • 4 Spahić (c) • 5 Kolašinac • 6 Vranješ • 7 Bešić • 8 Pjanić • 9 Ibišević • 10 Misimović • 11 Džeko • 12 Fejzić • 13 Mujdža • 14 Sven Sušić • 15 Šunjić • 16 Lulić • 17 Ibričić • 18 Medunjanin • 19 Višća • 20 Hajrović • 21 Hadžić • 22 Avdukić • 23 Salihović • 24 Zukanović • Izbornik: S. Sušić | Bosna i Hercegovina |